**Nr.926/03.03.2020**

**A N U N Ț**

Primăria comunei Oncești, Județul Maramureș organizează concurs de recrutare pentru ocuparea funcţiei contractuale de execuţie vacante de inspector debutant (ghid de turism), clasa III, în cadrul Centrului de informare turistică a comunei Oncești.

Pentru a ocupa postul contractual de execuție, inspector debutant (ghid de turism), clasa III, în cadrul Centrului de informare turistică Oncești, candidații trebuie să îndeplinească următoarele **condiții generale,** conform art. 3 al Regulamentului-cadru aprobat prin Hotărârea Guvernului nr. 286 din 23 martie 2011, cu modificările și completările ulterioare:

a) are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;

b) cunoaște limba română, scris și vorbit;

c) are vârsta minimă reglementată de prevederile legale;

d) are capacitate deplină de exercițiu;

e) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

f) îndeplinește condițiile de studii și, după caz, de vechime sau alte condiții specifice potrivit cerințelor postului scos la concurs;

g) nu a fost condamnată definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

**Condiţiile specifice** necesare în vederea participării la concurs şi a ocupării funcției contractuale sunt:

* studii medii liceale finalizate cu diplomă de bacalaureat;
* studenţi la Facultăți cu specializare în Turism;
* deţinător de atestat şi ecuson de ghid de turism sau, cu obligativitatea ca, în cazul ocupării postului, să urmeze un curs pentru obţinerea atestatului (cod COR 511301) Ghid de turism, în cel mult 1 an de la angajare;
* cunoaşterea a minimum o limbă străină de circulaţie internaţională (engleză, germană sau franceză) – nivel mediu.

**Cerințe conform fișei postului:**

* Concepe și prezintă seturi complete și corecte de informații turistice pentru client;
* Promovează toate programele, ofertele și pachetele turistice ale centrului către client;
* Cunoaște și aplică prompt măsurile de prim-ajutor în caz de accidente;
* Organizează și planifică activități educative și turistice pentru elevii școlari din unitățile de învățământ;
* Promovează obiceiurile și tradițiile specifice comunei;
* Prospectează piață de profil în vederea optimizării continue a serviciilor;
* Promovarea comunei prin mediul Internet-ului;
* Organizează și gestionează de evenimente cu scop promoțional (festivaluri, rugi, seri turistice, etc.) pentru Comună;
* Organizarea în colaborare cu diverse unități de învățământ, instituții județene - de activități turistice în comună;
* Orice activități cu caracter promoțional și informativ;
* Organizează excursii în zonele turistice limitrofe și în țară;
* Participă la organizarea și coordonarea diferitelor evenimente speciale organizate în comună;
* Soluționează eficient toate solicitările clienților;
* Oferă consultanță de specialitate cetațenilor comunei în vederea acreditării spațiilor de primire și cazare a turiștilor.

**Bibliografie :**

1. Constituţia României

2. Legea nr. 57/2019 privind codul administrativ.

3. Ordonanța Guvernului nr. 58/1998 privind organizarea și desfășurarea activității de turism în România, republicată, cu modificările și completările ulterioare;

4. Ordonanța Guvernului nr. 63/1997 – facilități acordate în dezvoltarea turismului rural, cu modificările și completările ulterioare;

5. Ordin nr.1096/2008 – norme metodologice de acreditarea centrelor de informare turistică;

6. Hotărârea Guvernului nr.305/2001 privind atestarea și utilizarea ghizilor de turism.
7. Hotărârea Guvernului nr. 631/2003 pentru modificarea și completarea H.G. nr. 305/2001 privind atestarea și utilizarea ghizilor de turism.

8. O.G. nr. 2/2018 privind pachetele de servicii de călătorie şi serviciile de călătorie asociate, precum şi pentru modificarea unor acte normative.

9. Hotărârea Guvernului nr. 1267/2010 privind eliberarea certificatelor de clasificare, a licențelor și brevetelor de turism.

10. Legea nr. 319/2006 –securității și sănătății în muncă, republicată, cu modificările și completările ulterioare;

**Condiții de desfășurare a concursului:**

Probele stabilite prin concurs: selecția dosarelor, proba scrisă și interviu.

Dosarele de înscriere se depun la sediul instituției în termen de 10 zile de la publicarea anunțului.

Concursul se va organiza conform calendarului următor:

* 09 martie 2020 publicarea anunțului
* 23 martie 2020, ora 16:00 – data limită pentru depunerea dosarelor;
* 25 martie 2020 afișarea rezultatelor selecţiei dosarelor;
* 26 martie 2020 depunerea contestațiilor privind rezultatele selecției dosarelor;
* 27 martie 2020 afișarea rezultatelor soluționării contestațiilor;
* 31 martie 2020, ora 10.00, susținerea probei scrise la sediul primăriei;
* 01 aprilie 2020 afișarea rezultatelor probei scrise;
* 02 aprilie 2020 depunerea contestațiilor privind rezultatele probei scrise;
* 03 aprilie 2020 afișarea rezultatelor în urma soluționării contestațiilor;
* 06 aprilie 2020, ora 10.00, susținerea probei interviu la sediul primăriei;
* 06 aprilie 2020 comunicarea rezultatelor după susținerea probei interviu;
* 07 aprilie 2020 depunerea contestațiilor privind rezultatul probei interviu;
* 08 aprilie 2020 afișarea rezultatelor în urma soluționării contestațiilor;
* 08 aprilie 2020 afișarea rezultatului final al concursului;

**Conținutul dosarului:**

Conform art. 6 al Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, pentru înscrierea la concurs candidații vor prezenta un dosar de concurs care va conține următoarele documente:

1. cererea de înscriere la concurs adresată conducătorului autorității sau instituției publice organizatoare;
2. copia actului de identitate sau orice alt document care atestă identitatea, potrivit legii, după caz;
3. copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
4. cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează;
5. adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;
6. curriculum vitae.

**Obs:** Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

În cazul în care candidatul depune o declarație pe proprie răspundere că nu are antecedente penale, în cazul în care este declarat admis la selecția dosarelor, acesta are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.

Copia actului de identitate, copiile documentelor de studii și carnetul de muncă sau, după caz, adeverințele care atestă vechimea vor fi prezentate și în original în vederea verificării conformității copiilor cu acestea.

Relaţii suplimentare se pot obţine la sediul Primăriei Comunei Oncești, str. Principală nr. 18, Județul Maramureș, telefon 0262/348.417, e-mail primaria\_oncesti\_maramures@yahoo.com.